Navarra Suma talde parlamentarioari atxikitako foru parlamentari Juan Luis Sánchez de Muniáin Lacasia andreak idatziz erantzuteko galdera aurkeztu du (10-21-PES-00221). Hona Nafarroako Gobernuko Osasuneko kontseilariak galdera horri erantzunez eman beharreko informazioa:

Profesional salatzailearen arduradun hierarkikoek jarduketa proportzionatuak eta jarraituak egin dituzte, eta honela laburbil daitezke:

Nafarroako Ospitaleguneko Arlo Kardiologikoaren eremuan, argitzeko bilera bat, zeinaren bukaeran bertaratuek aho batez adierazi duten Arloko inongo profesionalek ez duela salaketan adierazitako kobrantzarik izan, baita aho batez onartu ere irregularrak izango liratekeela.

Nafarroako Ospitaleguneko Zuzendaritzaren eremuan, eta Hemodinamika Atalean gatazka profesional bat dagoela ulertuta, bitartekotza profesionaleko ekintzak SPLRren kargura eta, ondoren, kanpoko enpresa baten kargura.

O-NOZko Profesionalen Zuzendaritzaren esparruan, Nafarroako Ospitaleguneko zuzendaritzaren laguntzan, aholkularitza eta informazio erreserbatuko espedientea hasteko gomendioa, aurreko neurriek porrot egin dutela egiaztatu ondoren.

Ustezko gertakariak Fiskaltzari ez helarazteko arrazoiak denborazko eta prozedurazko bi gairekin daude lotuta.

Lehenik eta behin, hasierako unean salatutakoaren frogetan oinarritutako zantzurik ez zegoelako, salatzaileari eskatu zitzaion arren.

Bigarrenik, geroago jakin zelako, Osasunbidetik hasitako "informazio erreserbatuko" espedientea ebatzi aurretik, Arartekoak Fiskaltzari igorriak gertakariak, eta, beraz, prozesua irekita eta abian zegoela.

Osasun Departamentuak, nolanahi ere, erakunde judizialaren esanetara dago behar den guztian laguntzeko, eta, aldi berean, barne-ikerketako prozesu sakon bat egin eta amaitu du aipatutako informazio erreserbatuko tresnaren bidez, bere ondorioekin. Horren betearazpena bide judizialaren ebazpenaren zain dago.

Salaketa jarri duen medikuarekin izandako bilerak lan-eremuko eta antolaketa-mailako aldarrikapenei buruzkoak izan dira nagusiki.

PES 000174ri emandako erantzunean azaldutako bilera, 2020ko martxoan egin baitzen, Profesionalen Zuzendaritzari eskatu zion ELA sindikatuak. Bilera horretan, Nafarroako Ospitalegunearen barruan ebakuntza-gelan lan egiten zuen egunak aldatzen ari zirela planteatu du.

2020ko uztailaren 23an egindako bileran, gertakariak salatu zituen medikuak, profesionalen zuzendariak eta Nafarroako Ospitaleguneko kudeatzaileak parte hartu zuten, eta medikua bertaratu zen, abokatuak lagunduta, eta adierazi zuen kontsultak esleitzen ari zitzaizkiola San Martín Doktorea zentroan, bere lankideen gainetik, kaltetuta sentitzen zela eta Bihotzaren Arloko aginte-egitura osoa etetea eskatu zuen: Zuzendaria, zerbitzuburua eta atalburuak.

Bi bileretan, salatutako gertakariak aipatu ditu, eta gertaera horiek egiaztatzen dituzten grabazioak dituela baino ez du adierazi, baina behin eta berriz uko egin dio horiek emateari.

Horregatik, salatutako gertakarien eta ustezko erantzuleen berri frogaturik ez dagoenez, funtzionario salatzaileak egiaztatu gabeko adierazpenak salbu, eta aldez aurreko barne-jarduketekin, Hemodinamika Zerbitzuari materiala hornitzen dioten merkataritza-etxeen fakturazioa egiaztatzea barne, horien artean irregulartasunik egon dela pentsarazten duen desberdintasunik ikusi gabe, ustezko gertakariak Fiskaltzari ez igortzea erabaki da.

Laneko Arriskuak Prebenitzeko Zerbitzua lanean ari zenez, lehentasuna eman zaio profesionalek beren lanaren esparruan dituzten harremanak zaintzeari, bide ezberdinetatik. Horien artean, nabarmentzekoa da Nafarroako Ospitaleguneko zuzendari kudeatzaileak kanpoko enpresa bati egindako enkargua, esku hartze-errazte prozesu bat gauzatzeko. Baliabide hori gatazka psikosozialak sortzen diren zerbitzu edo departamentuetan erabiltzen da, erakundetik kanpoko eragile batek esku hartzea ahalbidetzen baitu, arazoa diagnostikatuz eta irtenbideak inpartzialtasunez planteatuz.

Ondoren, aipatutako grabazioak – geroago informazio erreserbatuko prozeduraren instruktoreari eman zitzaizkionak – ezta salatutako egitateak egiaztatzeko beste inolako frogarik ere oraindik eskuratu gabe, jakin zen medikuak Arartekoari kexa bat aurkeztua ziola, eta hari O-NOZri behin eta berriz ukatu zizkion grabazioak eman zizkiola, eta Arartekoak jarduketak Fiskaltzari helarazi zizkiola. Halaber, jakin zen Iruñeko Instrukzioko 5. Epaitegiko magistratu-epaileak, 2020ko azaroaren 25eko autoaren bidez, erabaki duela aurretiazko eginbideak abiaraztea, horien sekretua deklaratuz; horiek instruitzen ari direla ulertuta, O-NOZ, nola ez, organo judizial horren esku dago.

Hemodinamika Ataleko antolaketa-aldaketak, ukitutako funtzionarioei 2021eko uztailaren 1ean jakinarazitakoak, ez daude lotuta ustezko delituaren salaketarekin.

Aldaketa horien justifikazioaren oinarriak dira informazio erreserbatuaren prozeduran deskribatutako gatazka-egoera, Laneko Arriskuen Prebentziorako Zerbitzuaren txostenak, horretarako kontratatutako enpresak esku hartzek-errazte prozesuari buruzko txostena eta Bihotzaren Arloko Zuzendaritzak berak emandako informazioa.

Aldaketek bi profesionali eragiten diete; horietariko bat mediku salatzailea da, zeinari bere lanbide-kategoriari dagozkion eginkizunak esleitzen zaizkion Nafarroako Ospitaleguneko Kardiologia Zerbitzuan. Eragindako beste profesionalak utzi egin dio Hemodinamika Ataleko buru izateari, eta berak ere bere lanbide-kategoriari dagozkion eginkizunak mantendu ditu.

Bihotzaren Eremuan, eta bereziki Hemodinamikan, lan egiteko talde-jarduketak egin behar dira, baina egungo egoerarekin ezinezkoa zen, eta osasun-sistemaren betebehar nagusia da ahalik eta arreta onena eta pazienteen segurtasuna bermatzea, pertsonen arteko gatazka-egoerek, ematen ari direnak kasu, osasun-laguntzaren kalitatean eragitea saihestuz

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2021eko uztailaren 28an

Osasun kontseilaria: Santos Induráin Orduna